als_Latn dik_Latn sag_Latn
Në qytetin e Vlorës është shkrumbuar plotësisht nga flakët një makinë. Ngjarja ka ndodhur në lagjen “Pavarësia” të këtij qyteti ku sipas policisë, makina në pronësi e shtetases me inicialet O.H. ndodhej e parkuar pranë banesës së saj.
Makina është përfshirë nga flakët rreth orës 02:35 të së hënës dhe kur ka mbërritur zjarrfikësja nuk ka mundur të bëjë dot asgjë, makina ishte shkrumbuar.
Sipas “Panorama” automjeti është djegur plotësisht, ndërsa informacionet e para nga policia kanë saktësuar se bëhet fjalë për një ngjarje aksidentale dhe jo për një zjarrvënie të qëllimshme.
Policia ka arritur paraprakisht në këtë përfundim pasi dyshohet se flakët janë shkaktuar nga një shkëndijë elektrike.
Gjithsesi grupi hetimor ka nisur punën për sqarimin e rrethanave të zjarrit që përfshiu automjetin tip “Toyota” me targa AA 635 EI.
Sipas informacioneve të policisë, mësohet se poseduesja e automjetit nuk rezulton të ketë pasur konflikte me ndonjë person.
Po kështu gjatë dëshmisë së dhënë në Komisariatin e Policisë Vlorë, pronarja e automjetit, shtetasja O.H., ka deklaruar se nuk ka probleme me askënd që mund të ketë sjellë edhe djegien e automjetit dhe nuk mendon që zjarri mund të jetë nga faktorë të jashtëm. (J.V/Shuplaka)
als_Latn als_Latn als_Latn als_Latn als_Latn als_Latn als_Latn